Legal Document

Category: 357

Text:
170.ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Γ-9780/1541/Μ10-14 της 26 Νοεμ./11 Δεκ. 1981 (ΦΕΚ Β΄ 746) Χορήγηση τιμαριθμικής αυξήσεως στις συντάξεις του Δημοσίου που δεν καθορίζονται με βάση το μισθό ενεργείας. Έχοντας υπόψη: 1.Τη διάταξη της παρ. 2 του άρθρ. 1 του Νόμ. 1160/1981. Σελ. 90,780 Τεύχος Ε22-Σελ. 106 2.Την απόφασή μας αριθ. 157631/3904/ 25.11.1981 με την οποία αυξάνονται οι βασικοί μισθοί των εν ενεργεία πολιτικών και στρατιωτικών υπαλλήλων καθώς και αι συντάξεις που υπολογίζονται με βάση τους μισθούς ενεργείας σε δραχ. 560, αναδρομικά από 1 Νοεμ. 1981, λόγω αυξήσεως του τιμαρίθμου σε ποσοστό μεγαλύτερο από τις αυξήσεις που χορηγήθηκαν με τον ανωτέρω νόμο. 3.Ότι το ίδιο ποσό και από τις ίδιες ημερομηνίες πρέπει να χορηγηθεί και στις συντάξεις που καταβάλλει το Δημόσιο και που δεν καθορίζονται με βάση το μισθό ενεργείας, για λόγους ίσης μεταχειρίσεως, αποφασίζουμε: 1.Αυξάνουμε, αναδρομικά από 1 Νοεμ. 1981, κατά δραχ. 560 όλες τις συντάξεις και τα βοηθήματα που καταβάλλει το Δημόσιο και δεν καθορίζονται με βάση το μισθό ενεργείας. Οι ποσοστιαίοι περιορισμοί των διατάξεων των άρθρ. 1 Νόμ. 68/1975, 1 Νόμ. 143/1975 και 12 Νόμ. 955/1979 ισχύουν και για το ανωτέρω ποσό. Με το ίδιο ποσό και από την ίδια ημερομηνία αυξάνονται, επίσης α)τα ποσά συντάξιμου μισθού οπλιτών που αναφέρονται στην παρ. 2 του άρθρ. 4 του Α.Ν. 377/1968 «περί ρυθμίσεως των συντάξεων κατόπιν του Α.Ν. 274/1968 κλπ.», β)οι βασικοί μισθοί επί των οποίων υπολογίζονται οι συντάξεις που καταβάλλει το Δημόσιο σύμφωνα με τις διατάξεις του Ν.Δ. 1342/1973 «περί συνταξιοδοτήσεως του μεταφερομένου εις τον ΟΣΕ προσωπικού των ΣΕΚ», γ)οι συντάξεις των υπαλλήλων της Βουλής, στις οποίες αναφέρεται η παρ. 1 του άρθρ. 8 του Α.Ν. 377/1968, δ)οι συντάξεις των ιατρών των αγροτικών ιατρείων, υγειονομικών σταθμών και κινητών υγειονομικών μονάδων που εξήλθαν από την υπηρεσία μέχρι την έναρξη της ισχύος του Νόμ. 828/1979 «περί μονιμοποιήσεως προσωπικού αγροτικών ιατρείων κλπ.», και στ)το κατώτατο όριο συντάξεως. 2.Εγκρίνουμε την εκκαθάριση και πληρωμή των αυξημένων ποσών συντάξεως με την επιταγή του μηνός Ιανουαρίου 1982 (σύνταξη μηνός Φεβρουαρίου 1982). 3.Οι κατά τ’ ανωτέρω αυξήσεις λαμβάνονται υπόψη και για τον υπολογισμό των δώρων Χριστουγέννων και Πάσχα, καθώς και της πρόσθετης μισής συντάξεως (επίδ. αδείας). Η απόφαση αυτή να δημοσιευθεί στην Εφημερίδα της Κυβερνήσεως και να κυρωθεί με Νόμο. 29.Β.α.170 Πολιτικές και Στρατιωτικές Συντάξεις